Ён адзначыў, што беларуская знешняя палітыка вельмі актыўная, яна накіравана на падтрымку ААН, што, зразумела, вітаецца. Па словах намесніка Генеральнага сакратара, зараз адбываюцца значныя перастаноўкі на міжнароднай сцэне, працэсы глабалізацыі набылі кірунак, які адрозніваецца ад папярэдняга, аднак сама глабалізацыя і міжнародныя арганізацыі застаюцца вельмі важным элементам сусветнай стабільнасці, парадку. Беларусь аказвае падтрымку ААН, гэта вельмі важная перадумова для таго, каб захоўваць стабільнасць і эфектыўна развіваць сусветную эканоміку, дадаў ён.